Afkoma RÚV ohf. á árunum 2013 til 2018 var jákvæð um 1,5 milljarða króna , en sú afkoma skýrðist fyrst og fremst af hagnaði vegna sölu byggingaréttar á lóð félagsins við Efstaleiti . Þar bendir ríkisendurskoðandi enn fremur á að RÚV beri að uppfylla lagalegar skyldur um stofnun dótturfélaga fyir aðra starfsemi en fjölmiðlun í almannaþágu . Það hafi RÚV ekki gert þrátt fyrir að lagaákvæði krefjist þess . „ Ríkisendurskoðandi bendir á að ekki sé valkvætt að fara að lögum . Það er skylda RÚV ohf. að fara eftir þeim . Sé það aftur á móti vilji stjórnvalda að félagið raungeri ekki ákvæðið ber þeim að stuðla að því að það verði fellt brott úr lögum . Á meðan svo er ekki ber RÚV ohf. að uppfylla lagalegar skyldur sínar . “ Auglýsing Ríkisendurskoðandi bendir jafnframt á að efla þurfi fjárhagslegt eftirlit með starfsemi RÚV og leggur til að fjármála - og efnahagsráðuneyti fari með hlut ríkisins í félaginu í stað mennta - og menningarmálaráðuneytis . „ Þá telur ríkisendurskoðandi rétt að tryggt verði með betri hætti en nú er gert að a.m.k. hluti stjórnarmanna í RÚV hafi sérþekkingu á fjármálum . “ Þá er lagt til , til að auka gagnsæi um aðskilnað fjölmiðla í almannaþjónustu og samkeppnisrekstrar og tryggja fjárhagslegan aðskilnað , að RÚV verði gert að verðmeta auglýsingarými milli dagskrárliða og tekju - og gjaldfæra með viðeigandi hætti . Margar leiðir til að auka rekstrarhæfi Kjarninn hefur ítrekað greint frá því á undanförnum árum hvernig RÚV hefur getað aukið rekstrarhæfi sitt með öðrum leiðum en auknum tekjum og framlögum úr ríkissjóði á síðustu árum . Árinu 2017 var afkoma RÚV jákvæð um 321 milljón króna og þar skipti hagnaður af sölu á byggingalóðum í Efstaleiti sköpum , en heildarsöluverð þeirra var um tveir milljarðar króna . Í fyrra var afkoman jákvæð um 2,2 milljónir króna . Þau voru 282,5 milljónir króna í fyrra . Í samkeppnisrekstri RÚV felst aðallega sala auglýsinga og kostunar en einnig útleiga af t.d. myndveri RÚV . Samkeppnisrekstur skilaði RÚV tæplega 2,4 milljörðum króna í tekjur í fyrra sem bættust við þá 4,3 milljarða króna sem fyrirtækið fékk fyrir að sinna almannaþjónustu úr ríkissjóði . Ríkisendurskoðun kemur með fjórar megin tillögur til úrbóta í úttekt sinni . Sú fyrsta er að RÚV verði að fara að lögum og stofna dótturfélög fyrir aðra starfsemi sína en fjölmiðlun í almannaþágu . Í öðru lagi er RÚV gert að verðmeta réttinn til nýtingar á viðskiptaboðum . Í þriðja lagi að það þurfi að gæta samræmis í eignum ríkisins og í fjórða lagi að efla þurfi fjárhagslegt eftirlit stjórnar RÚV . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .